Document ID: 31987R4057

Komisijas Regula (EEK) Nr. 4057/87
(1987. gada 22. decembris),
ar kuru groza Regulu (EEK) Nr. 3556/87, ar ko paredz sīki izstrādātus papildu noteikumus iepriekš noteiktas kompensācijas sertifikātu sistēmas piemērošanai attiecībā uz konkrētiem labības nozares produktiem, kurus eksportē kā tādus makaronu izstrādājumus, uz kuriem attiecas kopējā muitas tarifa pozīcija 19.03.
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu [1], kurā grozījumi izdarīti ar Regulu (EEK) Nr. 3985/87 [2], un jo īpaši tās 15. panta 1. punkta otro daļu,
ņemot vērā Padomes 1975. gada 29. oktobra Regulu (EEK) Nr. 2727/75 par labības tirgus kopīgo organizāciju [3], kurā jaunākie grozījumi izdarīti ar Regulu (EEK) Nr. 3989/87 [4], un jo īpaši tās 16. panta 6. punktu un 24. pantu,
tā kā 5. panta 2. punkts Padomes Regulā (EEK) Nr. 3035/80 [5], kurā jaunākie grozījumi izdarīti ar Regulu (EEK) Nr. 4055/87 [6], paredz, ka kompensāciju iepriekšējas noteikšanas sistēmu piemēro to labības produktu gadījumā, ko izmanto tādu preču ražošanai, uz kurām attiecas šī regula;
tā kā Komisijas Regula (EEK) Nr. 3556/87 [7] paredz sīki izstrādātus papildu noteikumus iepriekš noteiktas kompensācijas sertifikātu sistēmas piemērošanai attiecībā uz noteiktiem labības nozares produktiem, kurus eksportē kā tādus makaronu izstrādājumus, uz kuriem attiecas kopējā muitas tarifa pozīcija 19.03.;
tā kā ar Regulu (EEK) Nr. 2658/87 no 1988. gada 1. janvāra ievieš jaunu kombinēto nomenklatūru, kas būs atbilstoša gan kopējā muitas tarifa, gan Kopienas ārējās tirdzniecības statistikas prasībām un aizstās 1950. gada 15. decembra konvencijas nomenklatūru; tā kā tādēļ ir jānorāda atbilstīgās tarifu pozīcijas saskaņā ar kombinēto nomenklatūru;
tā kā šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Komisijas Regulas (EEK) Nr. 3556/87 nosaukumu
1. aizstāj ar šādu:
"Komisijas 1987. gada 26. novembra Regula (EEK) Nr. 3556/87, ar ko paredz sīki izstrādātus papildu noteikumus iepriekš noteiktas kompensācijas sertifikātu sistēmas piemērošanai attiecībā uz konkrētiem labības nozares produktiem, kurus eksportē kā tādus makaronu izstrādājumus, uz kuriem attiecas kombinētās nomenklatūras apakšpozīcijas 19021100 un 190219."
2. Komisijas Regulas (EEK) Nr. 3556/87 1. pantu aizstāj ar šādu:
"1. pants
Ja tiek izmantota sistēma, kas paredz kompensāciju iepriekšēju noteikšanu labības nozares pamatproduktiem, ko eksportē kā tādus makaronu izstrādājumus, uz kuriem attiecas kombinētās nomenklatūras apakšpozīcijas 19021100 un 190219:
a) iepriekš noteikta kompensācijas sertifikāta pieteikuma un paša sertifikāta 12. iedaļā norāda tikai to, ka uz produktiem attiecas kombinētās nomenklatūras apakšpozīcijas 19021100 un 190219;
b) iepriekš noteikta kompensācijas sertifikāta pieteikuma un paša sertifikāta 13. iedaļā ieraksta "Amerikas Savienotās Valstis" vai "izņemot Amerikas Savienotās Valstis". Sertifikāts uzliek saistības veikt eksportu tā kā norādīts."
3. Regulas 2. pantu aizstāj ar šādu:
"2. pants
Iepriekš noteiktu kompensācijas sertifikātu pieteikumus attiecībā uz labības nozares pamatproduktiem, ko eksportē uz Amerikas Savienotajām Valstīm kā tādus makaronu izstrādājumus, uz kuriem attiecas kombinētās nomenklatūras apakšpozīcijas 19021100 un 190219, piegādā piektajā darbdienā pēc tās dienas, kurā pieteikums tika iesniegts, ja šajā laikā nav veikti nekādi īpaši pasākumi."
4. Regulas 3. pantu aizstāj ar šādu:
"3. pants
1. Dalībvalstu kompetentās iestādes ziņo Komisijai katru darbdienu par:
- to labības nozares pamatproduktu daudzumiem, par kuriem iepriekšējā darbdienā ir saņemti iepriekš noteiktu kompensācijas sertifikātu pieteikumi, lai tos eksportētu uz Amerikas Savienotajām Valstīm kā tādus makaronu izstrādājumus, uz kuriem attiecas kombinētās nomenklatūras apakšpozīcijas 19021100 un 190219,
- to makaronu izstrādājumu daudzumiem, uz kuriem attiecas kombinētās nomenklatūras apakšpozīcijas 19021100 un 190219 un par kuriem iepriekš noteikta eksporta kompensācijas likme, kas piešķirta iepriekšējā darbdienā par to ražošanā izmantoto labību, kā arī dienu, kurā attiecīgās muitas iestādes ir pieņēmušas deklarāciju par makaronu izstrādājumu eksportu uz Amerikas Savienotajām Valstīm.
2. Lai 1. punktā norādīto informāciju varētu paziņot Komisijai, to sadala pa kombinētās nomenklatūras apakšpozīcijām un nosūta uz šādu adresi:
Commission of the European Communities
DG III/B/2,rue de la Loi, 200,B-1949
Brussels".
2. pants
Šī regula stājas spēkā 1988. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 1987. gada 22. decembrī

Labels: 3
17
18